அதிலும், சமூகத்தின் உயர்ந்த நிலையை அடைய வேண்டுமென்ற உத்வேகம் கொண்டவர்கள் அவர்களை விட உயர்ந்த நிலையை அடைந்தவர்களின் வாழ்க்கையை அறிந்து கொள்வதும், அதிலிருந்து தனக்குத் தேவையான செய்திகளை எடுத்துக் கொள்வதும் அவர் லட்சியங்களை அடைவதற்கு உறுதுணையாக இருக்கும். கலெக்டராக வேண்டும் என்னும் கனவு கண்ட சிறு வயதில் நான் படித்த 'அம்பேத்கரின் வாழ்க்கை வரலாறு' நான் பாதை மாறும் ஒவ்வொரு இடத்திலும் எனக்கு சரியான வழியை காட்டி, சோர்ந்து விழும் பல நேரங்களில் என்னை உற்சாகப்படுத்தி இந்த நிலைக்குகொண்டு வந்து சேர்த்தது. அதன் அடிப்படையில்தான், அம்பேத்கரைப் படித்தேன்! ஐ.ஏ.எஸ். ஆனேன்!! என்று சொன்னேன்.